HR
12.12.2022.
Službeni list Europske unije
C 472/11
Presuda Suda (treće vijeće) od 20. listopada 2022. (zahtjev za prethodnu odluku koji je uputio Oberster Gerichtshof – Austrija) – BT/Laudamotion GmbH (Predmet C-111/21) (1) („Zahtjev za prethodnu odluku – Zračni prijevoz – Montrealska konvencija – Članak 17. stavak 1. – Odgovornost zračnog prijevoznika za pretrpljenu štetu u slučaju smrti ili tjelesne povrede putnika – Pojam „tjelesna povreda” – Posttraumatski stresni poremećaj koji je putnica pretrpjela prilikom hitne evakuacije iz zrakoplova”) (2022/C 472/12) Jezik postupka: njemački Sud koji je uputio zahtjev Oberster Gerichtshof
Stranke glavnog postupka Tužitelj: BT Tuženik: Laudamotion GmbH
Izreka Članak 17. stavak 1.
Konvencije o ujednačavanju određenih pravila u međunarodnom zračnom prijevozu, zaključene u Montrealu 28. svibnja 1999., koju je Europska zajednica potpisala 9. prosinca 1999., a koja je u njezino ime odobrena Odlukom Vijeća 2001/539/EZ od 5. travnja 2001., treba tumačiti na način da se: putniku za psihičku povredu koja mu je prouzročena „nesrećom” u smislu te odredbe, a koja nije povezana s „tjelesnom povredom” u smislu navedene odredbe, mora naknaditi šteta na isti način kao i za takvu tjelesnu povredu, ako oštećeni putnik dokaže da je došlo do povrede njegova psihičkog integriteta koja je takve težine ili takve jačine da utječe na njegovo opće zdravstveno stanje te koja se ne može ublažiti bez medicinskog liječenja.
(1)
SL C 228, 14. 6.
2021.
Presuda Suda (četvrto vijeće) od 27. listopada 2022. (zahtjev za prethodnu odluku koji je uputio Hof van beroep te Brussel – Belgija) – Proximus NV/Gegevensbeschermingsautoriteit (Predmet C-129/21) (1) („Zahtjev za prethodnu odluku – Obrada osobnih podataka i zaštita privatnosti u području elektroničkih komunikacija – Direktiva 2002/58/EZ – Članak 12. – Javni telefonski imenici i usluge informacija – Pretplatnikova privola – Obveze davatelja imenika i usluga informacija – Uredba (EU) 2016/679 – Članak 17. – Pravo na brisanje („pravo na zaborav”) – Članak 5. stavak 2. – Članak 24. – Obveze i odgovornost voditelja obrade u pogledu obavještavanja”) (2022/C 472/13) Jezik postupka: nizozemski Sud koji je uputio zahtjev Hof van beroep te Brussel
Stranke glavnog postupka Tužitelj: Proximus NV Tuženik: Gegevensbeschermingsautoriteit